[bookmark: _Hlk81302818]Extracto da resolución do acordo adoptado pola Xunta de Goberno Local o día 24 de agosto de 2021, pola que se aproban as bases da convocatoria de axudas en materia de educación do Concello de Cedeira, curso 2021-2022.
1.–OBXECTO.
O fin desta convocatoria é axudar ás familias máis desfavorecidas na adquisición de equipamento informático ou tecnolóxico axeitado para o desenvolvemento das clases escolares.

2.–CRÉDITOS PRESUPOSTARIOS.
[bookmark: _Hlk70697427]O concello adquirirá o equipamento informático ou tecnolóxico necesario por un importe total de 18.000,00 euros con cargo a aplicación orzamentaria 231.480.00 do orzamento de gastos do ano 2021.

3.–MODALIDADE DE CONCESIÓN.
Réxime de concorrencia non competitiva.

4.–REQUISITOS PARA SOLICITAR AS AXUDAS.
Para ser beneficiario/a destas axudas é preciso cumprir os seguintes requisitos:
·	Que o alumno/a para o que se solicite a axuda estea cursando estudos no centro público de Educación Infantil e Primaria do Concello de Cedeira ou estudos de ESO, Bacharelato, Formación Profesional, Universidade. Quedan excluídos da presente convocatoria, os estudos postgrao.
·	Estar empadroadas/os no Concello de Cedeira polo menos un dos pais ou titores legais así como os/as alumnos/ as para os que se se solicite a axuda. No caso en que o alumno sexa maior de idade será suficiente con que estea empadroado no Concello o estudante que solicita a axuda.
 ·	Cumprir os requisitos para obter a condición de beneficiario/a, recollidas no artigo 10 da Lei 9/2007, do 13 de xuño, de subvencións de Galicia.
.	Non dispor dos medios informáticos ou tecnolóxicos axeitados (declaración responsable).

5.–ÓRGANO COMPETENTE PARA RESOLUCIÓN DO PROCEDEMENTO.
O órgano competente para a resolución do procedemento é a Xunta de Goberno Local.

6.–PRAZO DE PRESENTACIÓN DE SOLICITUDES.
A solicitude presentarase no Rexistro Xeral do Concello de Cedeira, de luns a venres, en horario de 9.00 a 14.00 horas, ou a través das formas establecidas no artigo 16.4 da Lei 39/2015, de 1 de outubro, do procedemento administrativo común das administracións públicas ou na sede electrónica do Concello de Cedeira.
O prazo de presentación de solicitudes será de 20 días naturais, contados a partir do seguinte ao da publicación do extracto da convocatoria no Boletín Oficial da Provincia da Coruña a través da Base de Datos Nacional de Subvencións.

7.–DOCUMENTACIÓN A PRESENTAR COAS SOLICITUDES.
A que figura na base 3 das bases reguladoras específicas que acompañan a esta convocatoria.

8.–CRITERIOS DE VALORACIÓN.
Os que figuran na base 6 das bases reguladoras específicas que acompañan a esta convocatoria.

9.–BASES REGULADORAS ESPECÍFICAS.
A convocatoria rexerase polas Bases reguladoras da convocatoria pública de axudas en materia de educación do Concello de Cedeira, curso 2021-2022, aprobadas pola Xunta de Goberno Local na sesión de data 24 de agosto de 2021, publicadas no Boletín Oficial da Provincia da Coruña (BOP n.º 165, do 31 de agosto de 2021): https://bop.dicoruna.es/bopportal/publicado/2021/08/31/2021_0000006497.pdf



